โรงเรียนเทศบาลวัดดอนแก้ว

โรงเรียนเทศบาลวัดดอนแก้ว ตั้งอยู่เลขที่ 19 ถนนสายเอเซีย (ทางหลวงแผ่นดินหมายเลข 12 เดิมคือ ทางหลวงแผ่นดินหมายเลข 105) ตำบลแม่สอด อำเภอแม่สอด จังหวัดตาก  สังกัดเทศบาลเมืองแม่สอด กรมส่งเสริมการปกครองท้องถิ่น กระทรวงมหาดไทย จัดตั้งเมื่อวันที่  20  มีนาคม  พ.ศ. 2492  ระดับการศึกษาที่เปิดสอนตั้งแต่ระดับก่อนประถมศึกษา  จนถึงการศึกษาภาคบังคับ (มัธยมศึกษาปีที่ 3)

**ประวัติสถานศึกษา**
กิจกรรมไหว้ครู

แต่เดิมมานักเรียนจากหมู่บ้านสองแคว   บ้านไร่  และบ้านใต้  ซึ่งปัจจุบันได้แก่ชุมชนสองแคว 1 สองแคว 2  อินทรคีรี  บ้านทุ่งและประชารักษ์ ตามลำดับต้องไปเรียนหนังสือที่โรงเรียนเทศบาลวัดชุมพลคีรี   ต่อมาในปี   พ.ศ. 2491   จำนวนนักเรียนเพิ่มมากขึ้นจนอาคารเรียนไม่เพียงพอ  ประกอบกับบ้านอยู่ห่างไกลจากโรงเรียนมาก  การคมนาคมไม่สะดวกดังเช่นปัจจุบันทางราชการจึงได้จัดตั้งโรงเรียนขึ้นอีกแห่งหนึ่งเป็นสาขาของโรงเรียนเทศบาลวัดชุมพลคีรี  อาศัยศาลาวัดดอนแก้วเป็นที่จัดการเรียนการสอน ต่อมาพระปัญญา พัทธสาโร   เจ้าอาวาส   ร่วมกับ ผู้ปกครองนักเรียนและคณะครู   ร่วมกันก่อสร้างศาลาอีก    1  หลัง  เป็นห้องเรียนสำหรับนักเรียน  และมีการพัฒนา   มาตามลำดับ ดังนี้
วันที่   20   มีนาคม  2492   ได้รับอนุญาตจัดตั้งเป็นโรงเรียนเทศบาลวัดดอนแก้วเปิดทำการสอนตั้งแต่ชั้นเตรียมประถม จนถึงชั้นประถมศึกษาปีที่ 4   มีครู   4  คน  นักเรียน  265  คน
วันที่  15  มกราคม  2507     เทศบาลตำบลแม่สอดในขณะนั้นได้จัดซื้อที่ดินจาก    เอกชนมอบให้โรงเรียน มีพื้นที่  7  ไร่  50  ตารางวา  ต่อมาจำนวนนักเรียนได้เพิ่มมากขึ้นประกอบกับพื้นที่ของโรงเรียนได้ถูกถนนเอเชียตัดผ่านทำให้บริเวณแคบลง  เทศบาลแม่สอดจึงได้จัดซื้อที่ดินเพิ่มขึ้นซึ่งเป็นสถานที่ตั้งของโรงเรียนเทศบาลวัดดอนแก้วในปัจจุบัน มีพื้นที่  20  ไร่  3  งาน   20  ตารางวา  เปิดให้บริการทาง   การศึกษา ตั้งแต่ปีการศึกษา  2516 เป็นต้นมา

**ระดับชั้น== 
ระดับชั้น  และจำนวนห้องเรียน-  ก่อนประถมศึกษา-  ศูนย์พัฒนาเด็กเล็ก		จำนวน  2  ห้องเรียน-  ชั้นอนุบาลปีที่  1		จำนวน  3  ห้องเรียน-  ชั้นอนุบาลปีที่  2		จำนวน  3  ห้องเรียน-  ชั้นอนุบาลปีที่  3		จำนวน  3  ห้องเรียน
**  รวมก่อนประถมศึกษา	จำนวน  11 ห้องเรียน-  ช่วงชั้นที่  1- ชั้นประถมศึกษาปีที่  1	จำนวน  3  ห้องเรียน- ชั้นประถมศึกษาปีที่  2	จำนวน  3  ห้องเรียน- ชั้นประถมศึกษาปีที่  3	จำนวน  3  ห้องเรียน
** รวมช่วงชั้นที่  1		จำนวน  9  ห้องเรียน-  ช่วงชั้นที่  2- ชั้นประถมศึกษาปีที่  4	จำนวน  3  ห้องเรียน- ชั้นประถมศึกษาปีที่  5	จำนวน  3  ห้องเรียน- ชั้นประถมศึกษาปีที่  6	จำนวน  3  ห้องเรียน
** รวมช่วงชั้นที่  2		จำนวน  9  ห้องเรียน-  ช่วงชั้นที่  3-  ชั้นมัธยมศึกษาปีที่  1	จำนวน  2  ห้องเรียน-  ชั้นมัธยมศึกษาปีที่  2	จำนวน  2  ห้องเรียน- ชั้นมัธยมศึกษาปีที่  3	จำนวน  2  ห้องเรียน
** รวมช่วงชั้นที่  3		จำนวน  6  ห้องเรียน
** รวมทั้งสิ้น		จำนวน  29 ห้องเรียน

**ข้อมูลทรัพยากร**
# อาคารเรียน 6 หลัง แยกเป็นอาคารเรียนชั้นอนุบาล จำนวน 2 หลัง  อาคารเรียนช่วงชั้นที่ 1 จำนวน 1 หลัง  อาคารเรียนช่วงชั้นที่ 2  จำนวน 1 หลัง  อาคารเรียนช่วงชั้นที่ 3 จำนวน 1 หลัง  และอาคารเรียนหลังใหม่ จำนวน 1 หลัง  
# อาคารเรียนภาคปฏิบัติห้องพิเศษ  จำนวน 1 หลัง  ประกอบด้วย ห้องปฏิบัติการคอมพิวเตอร์ 1 ห้อง  ห้องปฏิบัติการวิทยาศาสตร์ 2 ห้อง  ห้องปฏิบัติการทางภาษา 1 ห้อง  ห้องดนตรี 1 ห้อง ห้องสมุด 1 ห้อง  และห้องประชุมครู 1 ห้อง
# สื่อเทคโนโลยี  เครื่องคอมพิวเตอร์ 60 เครื่อง  อุปกรณ์ในห้องปฏิบัติการทางภาษา  โทรทัศน์  เครื่องเล่นเทปวิทยุ  วีดิทัศน์  เครื่องขยายเสียง  อุปกรณ์ห้องวิทยาศาสตร์ และสือประเภทวัสดุต่าง ๆ 
# อาคารประกอบ  ประกอบด้วย
##  โรงอาหารอนุบาล  1  หลัง     
##  อาคารอเนกประสงค์  2  หลัง
##  ห้องส้วมนักเรียน ชาย/หญิง  2  หลัง

**ข้อมูลชุมชนและโรงเรียน**
โรงเรียนเทศบาลวัดดอนแก้ว  ตั้งอยู่ในเขตเทศบาลเมืองแม่สอด  อำเภอแม่สอด  จังหวัดตาก  ประชากรส่วนใหญ่นับถือศาสนาพุทธ    มีอาชีพหลากหลายทั้งเกษตรกรรม  ข้าราชการ  รับจ้าง  รายได้ปานกลาง  ชุมชนมีความสัมพันธ์กับโรงเรียนเป็นอย่างดี  มีส่วนร่วมในการบริหารจัดการสถานศึกษา  โดยมีคณะกรรมการสถานศึกษาขั้นพื้นฐาน  คณะกรรมการชมรมศิษย์เก่า   และคณะกรรมการเครือข่ายผู้ปกครองนักเรียนร่วมวางแผนพัฒนา   การจัดการศึกษาของโรงเรียน  สภาพชุมชนโดยทั่วไปเป็นชุมชนเมือง
โรงเรียนมีพื้นที่  20  ไร่  3 งาน 20 ตารางวา โดยมีอาณาเขตติดต่อกับชุมชนในเขตบริการ ดังต่อไปนี้- ทิศเหนือ            ติดกับ                ชุมชนสองแคว 2- ทิศใต้                ติดกับ                ชุมชนอินทรคีรี 1, ชุมชนประชารักษ์- ทิศตะวันออก      ติดกับ                ชุมชนสองแคว 1 และชุมชนร่วมใจ- ทิศตะวันตก        ติดกับ                ชุมชนสองแคว 2

**ข้อมูลสถานที่ตั้งบ้านเรือนของนักเรียน**
นักเรียนในเขตเทศบาลเมืองแม่สอดที่เข้าเรียนมาจากชุมชนสองแคว 1 , ชุมชนสองแคว 2 ชุมชนอินทรคีรี 1, ชุมชนบ้านทุ่ง , ชุมชนบัวคูณ , ชุมชนร่วมใจ , ชุมชนตาลเดี่ยวและชุมชนอิสลาม
ส่วนนักเรียนนอกเขตเทศบาลเมืองแม่สอดมาจาก  เทศบาลตำบลท่าสายลวด  เทศบาลตำบลแม่กุ , หมู่บ้านแม่ปะ , หมู่บ้านท่าอาจ ,   หมู่บ้านวังตะเคียน , หมู่บ้านห้วยม่วง , หมู่บ้านแม่กุใหม่ และ นักเรียนจากเขตอำเภอแม่ระมาด

**ข้อมูลงบประมาณของโรงเรียน**
ปีการศึกษา 2550  งบประมาณก่อสร้างอาคารเรียน 6 (อาคาร คสล. 4 ชั้นใต้ถุนโล่ง) 12 ห้องเรียน เป็นเงินประมาณ  8,168,680 บาท

**การจัดการเรียนการสอน**
ใช้หลักสูตรการศึกษาขั้นพื้นฐาน พ.ศ. 2544  และหลักสูตรก่อนประถมศึกษา พ.ศ. 2546  เปิดให้บริการทางการศึกษา  ตั้งแต่ระดับก่อนประถมศึกษาถึงการศึกษาภาคบังคับ

**โครงสร้างการบริหารงาน**
มีผู้อำนวยการสถานศึกษา  1  คน  รองผู้อำนวยการสถานศึกษา  2  คน  แบ่งการบริหารเป็นช่วงชั้น  มีผู้ช่วยผู้อำนวยการทำหน้าที่บริหารช่วงชั้นทั้ง  4  ระดับ  ประกอบด้วย ระดับปฐมวัย  ระดับช่วงชั้นที่ 1  ระดับช่วงชั้นที่ 2  และระดับช่วงชั้นที่ 3  แบ่งการบริหารแผนงาน      ออกเป็น  4  งานหลัก ได้แก่  
# การบริหารวิชาการ
# การบริหารงบประมาณ
# การบริหารงานบุคคล
# การบริหารทั่วไป    ประกอบด้วย- งานธุรการ- งานกิจการนักเรียน- งานอาคารสถานที่และสิ่งแวดล้อม- งานความสัมพันธ์กับชุมชน
โดยมีคณะกรรมการกำกับการบริหารจัดการ  ประกอบด้วย
#  คณะกรรมการสถานศึกษาขั้นพื้นฐาน   จำนวน  15  คน
#  คณะกรรมการศิษย์เก่า  จำนวน  50  คน
#  คณะกรรมการเครือข่ายผู้ปกครอง  จำนวน  156  คน 
ปัจจุบันมีบุคลากรทางการศึกษา  จำนวน  43  คน
นักเรียน จำนวน  1,207  คน  แบ่งเป็น
#  ศูนย์พัฒนาเด็กเล็ก     จำนวน  101  คน
#  ระดับปฐมวัย              จำนวน  316  คน
#  ระดับช่วงชั้นที่ 1         จำนวน  284  คน
#  ระดับช่วงชั้นที่ 2         จำนวน  257  คน
#  ระดับช่วงชั้นที่ 3         จำนวน  249  คน

**ผลงานความภาคภูมิใจ**
โรงเรียนเทศบาลวัดดอนแก้ว มีผลงานแห่งความภาคภูมิใจที่สำคัญ คือ- สถานศึกษารางวัลพระราชทาน ระดับประถมศึกษา สถานศึกษาขนาดกลาง ประจำปีการศึกษา 2534- สถานศึกษารางวัลพระราชทาน ระดับก่อนประถม สถานศึกษาขนาดกลาง ประจำปีการศึกษา 2551- สถานศึกษารางวัลพระราชทาน ระดับมัธยมศึกษา สถานศึกษาขนาดเล็ก ประจำปีการศึกษา 2552- ได้รับรางวัลชนะเลิศจากการประกวดศูนย์พัฒนาเด็กเล็ก ขนาดใหญ่ ขององค์กรปกครองส่วนท้องถิ่น ประจำปี 2551- ได้ทำการเปิดคลื่นวิทยุทดลองออกอากาศกระจายเสียง เพื่อประชาสัมพันธ์ข่าวสารและเพื่อการศึกษา FM 88.00 MHz

**ทำเนียบผู้บริหารโรงเรียนเทศบาลวัดดอนแก้ว**
โรงเรียนเทศบาลวัดดอนแก้ว  ก่อตั้งและมีผู้บริหารสถานศึกษาดูแล โดยยุคแรกเริ่มจาก ครูใหญ่ อาจารย์ใหญ่ และผู้อำนวยการ ตามลำดับ ดังนี้

**อ้างอิง**
  เว็บไซต์โรงเรียนเทศบาลวัดดอนแก้ว date=2009-07-29 
หมวดหมู่:สถานศึกษาในอำเภอแม่สอด
หมวดหมู่:โรงเรียนในจังหวัดตาก
หมวดหมู่:โรงเรียนเทศบาล